El tiempu de la espera
#000000
Premiu de poesía "Teodoro Cuesta" 2004.
#000002
Con esta obra, cola que Marta Mori ganó nel añu 2004 el premiu Teodoro Cuesta de poesía ex aequo con Ánxelu Gutiérrez, l’autora confirma la so condición de poeta intimista, observadora ya intérprete de los propios sentimientos.
#000006
El tiempu de la espera plantega un itinerariu iniciáticu que conduz al llector dende’l dolor esistencial y la señardá de lo pasao hacia la serenidá y la confianza, tres tocar distintes emociones y situaciones vitales –l’angustia y la tristura, l’erotismu, l’apegu y el desapegu hacia l’amante, la llegada del fíu...-. Nesti percorríu, les circunstancies biográfiques constitúin el puntu de partida d’una reflexón sobre delles preocupaciones universales, como la soledá, el pasu del tiempu o la construcción de la identidá como muyer.
#000007
Escritu con una voz austera ya inequívocamente femenina, el llibru cuenta la historia d’un aprendizaxe sentimental que tien como meta la conciencia y l’aceptación del dolor y de la muerte.
#000008
Marta Mori d’Arriba (Xixón,1965) ye doctora en Filoloxía Hispánica y profesora. Nel añu 2003, diose a conocer como poeta col llibru Pórticu, que publicamos nesta mesma colección col númberu 23. Tien asoleyaos dellos trabayos de crítica ya historia lliteraria y didáutica de la llingua y la lliteratura, los más d’ellos sobre temes asturianos.
#000009